Słónčna mlóčeń

Słónčna mlóčeń (Euphorbia helioscopia) je rostlina ze swójby mlóčenjowych rostlinow (Euphorbiaceae). 

 Wopis 
Słónčna mlóčeń je jednolětna rostlina, kotraž docpěje wysokosć wot 10 hač do 30 (40) cm. Jeje stołpik je zrunany. Rostlina wobsahuje běłu brěčku a je zwjetša rozhałuzowana.

 Łopjena 
Stołpikowe łopjena su měnjate, wopak-jejkojte hač klinate a jasnozelene. Wone su krótko stołpikate, prědku kulojte a sćeńka rězane a docpěja dołhosć wot 2 hač do 4 cm. Při tym wone spody horje wjetše bywaja.

 Kćenja 
Kćěje wot apryla hač do junija (nowembra). Kćenja steja w pjećpromjenjowych, nažołć zelenych pozdatnych wokołkach. Promjenja su často kaž widlički rozhałuzowane. Přikrywne łopješka su stołpikowym łopjenam podobne. Štyri žołte žałzy na kromje kćenjoweho keluška su kulowate-owalne. Pod wšěm pozdatnym kćenju je stołpikowym łopjenam podobne wysoke łopješko.

 Płody 
Płody su hładke kapsle, třidźělne, kulowate a docpěja wulkosć wot 2,5 hač do 3 mm. Wone do třoch dźělnych płodow rozpadnu.

 Stejnišćo 
Rosće na rolach, w zahrodach a we winicach. Ma radšo wutkate a bazowe čumpate pódy.

 Rozšěrjenje 
Rostlina je w Europje rozšěrjena, při čimž je w Němskej nimale wšudźe časta, jenož w Alpach je rědka. Družina pochadźa najskerje z regiona Srjedźneho morja a so je za čas młodeje kamjentneje doby jako sćěhowar kultury            zapućowała.

 Wužiwanje 

 Podobna družina 
 Zahrodna mlóčeń (Euphorbia peplus) njese cyłokromne łopjena. Jeje płody maja 3 lajsty.

 Nóžki 

 Žórła 
 GU Naturführer Blumen, ISBN 3-7742-1507-3, strona 226 
 Meyers Taschenlexikon Biologie, In 3 Bänden, 3. zwjazk, ISBN 3-411-12033-9, strona 288, pod hesłom Wolfsmilch (Euphorbia) 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 164 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 352 
 Steinbachs Großer Pflanzenführer, ISBN 978-3-8001-7567-3, strona 98 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

 Eksterne wotkazy 

Kategorija:Mlóčenjowe rostliny